Holsteen Kiel

Holsteen Kiel (eegentlich Kieler Sportverenigung Holsteen vun 1900 e.V. meist kortweg de KSV) is een düütsche Sportvereen ut Kiel in Sleswig-Holsteen. Grünnt wurrn is de Vereen an’n 7. Oktober 1900 un Sport warrt bi Holsteen hüdigendags in veer Afdelen bedreven. Blangen Football höört dor noch Handball, Tennis un Cheerleading to. De Vereen hett um un bi 1.100 Liddmaten (Stand: März 2010) un sien bekannsten/kunnigste Sportsafdeel is de Mannslüde-Profi-Footballafdeelungde. De Mannslüde Footballmannschop speelt in’ momang in’e 2. Liga. Vun 1911 af an speelt Holsteen siene Spelen tohuse in’n Holsteen-Stadion (domaals Holsteen-Steed/Platz, siet 1965 Holsteen-Stadion). Dor passt 15.034 Lüde rin. De Vereensfarven sünd bloog-witt-rood un de Noekelnaam is de Stork (Oodboor/Aadboor). To de Saison 2024/25 sünd se eerstmals in de düütsch Bundsliga upsteegen.

 Historie 
De Vereen is an 4. Mai 1902 as Kieler Football-Club Holsteen (kort FC Holsteen Kiel or FC Holsteen vun 1902) grünnt wurrn. An 7. Juni 1917 hebbt se sück mit de 1. KFV (1. Kieler Football-Vereen vun 1900) to'n hüdigendags Kieler Sportverenigung Holsteen vun 1900 e.V. vereenigt.

 Wat de Vereen schafft hett 

Vör den Eerste Weltkrieg is Holsteen Kiel 1912 düütsche Meester worrn (eerste Vereen in Nedderdüütschland) un tweemol düütscher Vizemeester 1910 un later 1930. Na den Tweten Weltkrieg de Mannschop speelt in de eerste Speelklass vun 1947 bet 1963. Achteran in de tweete Speelklass (1963-74 un 1978-81), in de drütte Speelklass (1974-78, 1981-96, 1998-2000, 2001-07 un siet 2009) un in de veerte Speelklass (1996-98, 2000/01 un 2007-09). 

Dat gifft nich bloß de Profi-Mannschop vun de Mannslüde, man hett ok en Mannschop för Froenslüde in de 2. Bundesliga Noord (för Froenslüde). De tweete Mannschop vun de Mannslüde speelt in de Sleswig-Holsteen-Liga un en Reeg vun Jugendmannschoppen speelt ok in högere Klassen. 
275px|duum|Dat Holsteen-Stadion
 Düütschwiete Erfolge 

 Düütsche Meester (1): 1912
 Düütsche Vizemeester (2): 1910, 1930
 Düütsche Akademiker-Meester (1): 1912
 Tschammer-Pokaal/ DFB-Pokaal: Halffinalandeel 1941, 2021
 Vizemeester 3. Liga: 2017
 Vizemeester 2. Bundsliga: 2024

 Regionalwiete Erfolge 

 Nedderdüütscher Meester (6): 1910, 1911, 1912, 1926, 1927, 1930
 Nedderdüütscher Vizemeester (7): 1914, 1922, 1923, 1928, 1929, 1931, 1932
 Nedderdüütscher Pokaalwinner (3): 1925, 1926, 1928
 Vizemeester de Gauliga Noordmark (1): 1937
 Meester de Gauliga Sleswig-Holsteen (2): 1943, 1944
 Vizemeester de Oberliga Noord (2): 1953, 1957
 Meester de Regionalliga Noord (1): 1965
 Opsteeger in de 2. Bundesliga Noord 1978
 Meester de Oberliga Hamborg/Sleswig-Holsteen (2): 1998, 2001
 Meester de Oberliga Noord (1): 2008
 Meister der Regionalliga Noord (1): 2009
 Landespokaalwinner Sleswig-Holsteen (10): 1978, 1983, 1991, 1994, 1996, 2002, 2003, 2005, 2007, 2008
 SHFV-Hallmeester (4): 2006, 2008, 2009, 2010

 Düütsch Natschonalspeler, de för Holsteen speelt hebbt 
 Franz Esser (1 Speel / 0 in’t Door dropen / 1922)
 Willi Fick (1 / 1 / 1910)
 Walter Krause (5 / 0 / 1921–1924)
 Georg Krogmann (3 / 0 / 1912)
 Johannes Ludwig (3 / 2 / 1930–1931)
 Ernst Möller (9 / 4 / 1911–1913)
 Hans Reese (1 / 0 / 1912) Oskar Ritter (1 / 0 / 1925)
 Karl Schulz (2 / 0 / 1925)
 Kurt Voß (2 / 2 / 1925)
 Adolf Werner (9 / 0 / 1909–1912)
 August Werner (2 / 0 / 1925)
 Werner Widmayer (2 / 0 / 1931)

 Een poor bekannte vörmolige Spelers 
 Andreas Köpke (1967-1983 Speeltiet)
 Ottmar Walter (1943-45)
 Sophus Nielsen (1910-1911)
 Manfred Podlich (1960-1965)

 Weblenken 

 Wikipedia Commons
 Offizielle Homepage de Mannslüde- un Froenslüde-Afdeel de KSV Holsteen
 Offizielle Homepage de Froenslüde-Handball-Afdeel
 Offizielle Homepage de Holsteen Kiel Cheerleader-Afdeel

Kiel, Holsteen
Kiel Holsteen
Kategorie:Kiel